CELEX: 62009CA0120
Language: hu
Date: 2009-12-17 00:00:00
Title: C-120/09. sz. ügy: A Bíróság (ötödik tanács) 2009. december 17-i ítélete — Európai Bizottság kontra Belga Királyság (Tagállami kötelezettségszegés — 1999/31/EK irányelv — A hulladékok hulladéklerakóban való elhelyezése — A föld alatti hulladéklerakó , a hulladéklerakó-gáz és a kivonat fogalma — Azon beavatkozási szintek meghatározására vonatkozó kötelezettség, amelyek elérése esetén úgy lehet tekinteni, hogy a hulladéklerakó jelentős károsító hatással van a felszín alatti vizek minőségére — Az előírt határidőben való átültetés elmaradása a Vallon Régióban)

27.2.2010   
            
            
               HU
            
            
               Az Európai Unió Hivatalos Lapja
            
            
               C 51/12
            
         A Bíróság (ötödik tanács) 2009. december 17-i ítélete — Európai Bizottság kontra Belga Királyság
   (C-120/09. sz. ügy) (1)
   
   (Tagállami kötelezettségszegés - 1999/31/EK irányelv - A hulladékok hulladéklerakóban való elhelyezése - A „föld alatti hulladéklerakó”, a „hulladéklerakó-gáz” és a „kivonat” fogalma - Azon beavatkozási szintek meghatározására vonatkozó kötelezettség, amelyek elérése esetén úgy lehet tekinteni, hogy a hulladéklerakó jelentős károsító hatással van a felszín alatti vizek minőségére - Az előírt határidőben való átültetés elmaradása a Vallon Régióban)
   2010/C 51/18
   Az eljárás nyelve: francia
   
      Felek
   
   
      Felperes: Európai Bizottság (képviselők: M. van Beek és J.-B. Laignelot meghatalmazottak)
   
      Alperes: Belga Királyság (képviselő: T. Materne meghatalmazott)
   
      Tárgy
   
   Tagállami kötelezettségszegés — A hulladéklerakókról szóló, 1999. április 26-i 1999/31/EK tanácsi irányelv (HL L 182., 1. o.; magyar nyelvű különkiadás 15. fejezet, 4. kötet, 228. o.) 2. cikke f), j) és k) pontjának, valamint III. melléklete 4. pontja C. alpontjának a vallon jogba történő teljes átültetésének elmaradása — A „föld alatti hulladéklerakó”, a „hulladéklerakó-gáz” és a „kivonat” fogalma — Azon beavatkozási szintek meghatározására vonatkozó kötelezettség, amelyek elérése esetén úgy lehet tekinteni, hogy a hulladéklerakó jelentős károsító hatással van a felszín alatti vizek minőségére
   
      Rendelkező rész
   
   
               1.
            
            
               A Belga Királyság — mivel a Vallon Régiót illetően nem biztosította a hulladéklerakókról szóló, 1999. április 26-i 1999/31/EK tanácsi irányelv 2. cikke f), j) és k) pontjának, valamint III. melléklete 4. pontja C. alpontjának átültetését — nem teljesítette az ezen irányelvből eredő kötelezettségeit.
            
         
               2.
            
            
               A Bíróság a Belga Királyságot kötelezi a költségek viselésére.
            
         
      (1)  HL C 141., 2009.6.20.